
Comisia pentru buget, 

finanţe şi bănci
BIROUL PERMANENT

AL

CAMEREI DEPUTAŢILOR

Vă trimitem, alăturat, proiectul de Lege privind unele măsuri de stimulare a producţiei industriale şi agricole destinată exportului, cu care comisia noastră a fost sesizată în fond cu adresa Biroului Permanent nr. 353 din 06.01.1999. 

	Dan Constantinescu,

PREŞEDINTE 

Comisia pentru buget, 

finanţe şi bănci
RAPORT

asupra proiectului de Lege privind unele măsuri de stimulare a producţiei industriale şi agricole destinată exportului

În urma examinării proiectului de Lege privind unele măsuri de stimulare a producţiei industriale şi agricole destinată exportului, în şedinţa din 25.01.1999, comisia a hotărât că aceasta nu poate fi acceptat şi propune Plenului respingerea acestuia, având în vedere că resursele necesare extinderii facilităţilor la producţia tuturor categoriilor de mărfuri pentru export sunt insuficiente.

De asemenea, se impune ca propunerea să fie corelată cu legile existente ce vizează sprijinirea unor sectoare prioritare (Legea 165/1998 privind constituirea la dispoziţia Ministerului Agriculturii şi Alimentaţiei a fondului pentru finanţarea cheltuielilor aferente lucrărilor agricole din sectorul vegetal şia celor pentru creşterea animalelor în perioada 1998-2000; Legea pentru sprijinirea întreprinderilor mici şi mijlocii etc.), pentru a avea o imagine globală a efortului financiar implicat şi a împiedica apariţia unor discriminări care să afecteze funcţionarea activităţii agenţilor pe principiile economiei concurenţiale de piaţă.

Prezentul Proiect de Lege face parte din categoria legilor ordinare.

	Dan Constantinescu,

PREŞEDINTE
	 Petre Partal,

SECRETAR


Experţi parlamentari:

Bărdiţă Mariana

Onete Alexandru

